St. John's på Newfoundland

St. John's (fransk Saint-Jean) er provinshovudstaden i Newfoundland og Labrador i Canada og har kring 100 000 innbyggjarar. Han ligg aust på Avalonhalvøya på Newfoundland. St. John's er den største byen i provinsen og den nest største langs den kanadiske atlanterhavskysten etter Halifax. Han har òg det 20. største storbyområdet i Canada med kring 185 000 innbyggjarar. Byen har ei lang og levande soge og er den eldste byen som engelskmennene grunnla i Nord-Amerika.Paul O'Neill, The Oldest City: The Story of St. John's, Newfoundland, 2003, ISBN 0-9730271-2-6.

Storbyområdet kring St. John's er det området i Newfoundland og Labrador og langs den kanadiske atlanterhavskysten som veks raskast.http://www.stjohns.ca/business/pdfs/EconomicOutlook2009.pdf  Dette området omfattar Mount Pearl og elleve andre byar. 

Historie
Hamna i St. John's vart mykje nytta av europeiske fiskarar frå tidleg på 1500-talet og vart offisielt grunnlagd som ein busetnad då sir Humphrey Gilbert erklærte Newfoundland for engelsk koloni i 1583. Det nøyaktige opphavet til namnet St. John's (heilage Johannes) er ukjend . Namnet dukka først på portugisiske kart som Rio de San Johem på 1500-talet etter kart frå kartografen Pedro Reinel (død ca. 1542). I følgje segna kom namnet frå den italienske oppdagaren Giovanni Caboto, som gjekk i land på Bonavista den 24. juni 1497.

Under Dronning Anne-krigen, i 1709, fann slaget ved St. John's stad her. Franske styrkar tok byen frå britane og øydela festningsverka. Seinare tok britane byen tilbake.

Siste halvdelen av 1900-talet hadde St. John's ein lang og velståande periode innan fiskeindustrien og han har vorte til eit moderne senter for eksport og tenester. Han er kjend for nattelivet og den rike musikkulturen. Nyleg har oppdaginga av oljefelt i havområda utanfor byen ført til økonomisk oppsving med folkevekst og kommersiell utvikling, og byen står i dag for om lag halvparten av inntektene til provinsen i dag.

 Bakgrunnsstoff 

 Offisiell nettstad
 Hisotirske stader i Newfoundland og Labrador 
 St. John's og området kring
 Dokumentarfilmen Rain, Drizzle and Fog

 Kjelder 
Denne artikkelen bygger på «St. John's, Newfoundland and Labrador» frå ,  den 2. januar 2010. 
 oppgav desse kjeldene:

Kategori:Byar i Newfoundland og Labrador
Kategori:Hamnebyar i Canada
Kategori:Busetnader grunnlagde i 1583